**ADIDAS HISTORIEN: 1949 TIL NU**

Adi Dassler grundlagde adidas 18. august 1949, fordi han ville gøre en forskel for sportsudøvere og deres præstationer. 70 år senere har adidas gjort en forskel, men ikke kun for sport og dens udøvere, men også indenfor mode, musik, kultur, bæredygtighed og mere endnu. Rejs igennem tiden og udforsk vores historie, og den stil, der har haft indflydelse på, hvor vi er i dag.

**1950'erne**

Da de nu velkendte tre striber (3-Stripes) blev officielle i 1949, blev det efterfølgende årti et innovativt boom, hvor udstyr til verdens bedste sportsudøvere blev udviklet. adidas' første årti leverede Samba-skoen, som stadig bruges på indendørsbaner og som klassisk street style. 50'erne så også udviklingen af en sprintersko, der var med til at skabe og holde verdensrekorder, og den første fodboldstøvle designet med en nylonsål, der havde en stor effekt på pasform. Årtiet lagde grundstenen til senere udvikling, såsom Allround-trænings og -basketballskoen, der blev et ikon i 80'erne. Det var nogle revolutionerende år, der for altid ændrede, hvad topatleter bar og brugte, men det var kun begyndelsen for adidas.

<https://www.youtube.com/watch?v=ay0XHHCBJjY&t=31s>



**1960'erne**

60'erne var et banebrydende årti: Katrine Switzer blev den første kvinde, der officielt løb et maraton, da hun gennemførte Boston Marathon, og introduktionen af Fosbury Flop-teknikken forandrede for altid højdespringsdisciplinen. Det var årtiet, hvor sportsudøvere pressede grænserne for deres sport med de bedste produkter for den tid. adidas udviklede den første specialist-løbesko og Azteca Gold-altetikskoen til OL i Mexico, der gav brugerne en ekstra fordel. 60'erne blev også årtiet, hvor fremtidens gadestil blev grundlagt med den ikoniske adidas-træningsdragt, og Samba-skoen begyndte at blive en kultklassiker.

<https://www.youtube.com/watch?v=RLqZwL7fm9E&t=6s>

****

**1970'erne**

70'erne gav os ikonisk musik, kultur og mode, udover store sportsøjeblikke. Årtiet blev et indflydelsesrigt ét af slagsen, hvor Telstar blev den første officielle bold til et VM, mens den senere kultfavorit adidas Superstar så dagens lys for første gang. Mange af nutidens streetwear-klassikere kommer fra den årrække, bl.a. Adilette, verdens mest populære badesandal, mens den ikoniske, hvide tennissko navngivet efter Stan Smith også landede. Alle disse nu klassiske stiludtryk stammer fra den tid, og i løbet af deres udvikling fra dengang til nu, har vi altid fokuseret på bæredygtighed og innovation. Nite Jogger-skoene lyste op i 70'ernes gader med nye materialer skabt til løbeture i mørket, og den blev genopfundet med Boost i 2019, hvor den blev en sneaker til nattens creators.

<https://www.youtube.com/watch?v=0MGfq0bYqq4>



**1980'erne**

80'erne var et innovativt årti. Sportens verden smeltede sammen med kulturen på nye måder, musikken smittede af på moden, teknologien brød igennem igen og igen. adidas gjorde store fremskridt i at anvende de nye teknologier til fordel for atleter og sportsudøvere af alle slags. Micropacer-skoen introducerede digital fitness-måling til løbesporten med en lille skærm på pløsen af skoen, der målte distance, gennemsnitlige hastighed og anslåede kalorieforbrænding. 1983 så adidas Copa Mundial komme til verden, den storsælgende fodboldstøvle og et ikon på grønsværen, der stadig bæres i dag. Torsion ZX8000 introducerede den fleksible Torsion-teknologi til løbesporten og var den første sko, der matchede en løbers naturlige ankelbevægelser. 80'erne brød også igennem i kulturens verden, hvor Run-D.M.C. gjorde M45K Best-bomberjakken til et modefænomen blandt deres fans. Og New York Marathon-legenden Grete Waitz lagde kilometer efter kilometer bag sig i Atlanta-skoen. Den høje Hercules-sko inspirerede musikindustrien med sit ægte design, og 80'ernes støddæmpende teknologier inspirerede senere adidas NMD-skoene.

<https://www.youtube.com/watch?v=tba4myd40C8>



**1990'erne**

Selvom 90'erne var en periode med meget genkendelige modetrends, var det også et årti, hvor teknologierne nærmede sig dem, vi har i dag. adidas udviklede en ikonisk petroleumsfarvet og hvid EQT Volunteer-jakke til Boston Marathon. Træningsjakken var starten på en ny æra for adidas, hvor det nye 3-Stripes EQT-logo prydede jakken, der senere blev til nutidens Badge of Sport. Andre træningsjakker, såsom Anga-jakken, havde farverige mønstre og colorblocking, der blomstrer op med jævne mellemrum i modens verden. Og 1994 blev året, hvor en helt ny spiller meldte sig på banen. Predator Cup-støvlen var en ægte revolution indenfor fodtøj til fodboldspillere, da riller på støvlens tåområde forøgede friktionen mellem bolden og støvlen.

<https://www.youtube.com/watch?v=ca3abJ2zuBI>



**2000'erne**

00'erne videreudviklede, hvad der allerede gjorde underværker. Den særlige Predator Precision SG-sko landede på fødderne af verdensstjernen David Beckham, og Haile Gebrselassie satte en ny verdensrekord indenfor maraton i Adizero Adios Neftenga. Supernova Cushion M blev den klassiske løbesko for 00'erne, og den er blevet populær som en del af nutidens chunky sko-trend. Det var også årtiet, hvor performance indenfor svømmeverdenen blev et adidas-fokus, da vores banebrydende teknologi var med til at reducere vandmodstanden for svømmere, og det gjorde Ian Thorpe god brug af. 00'erne var ikke kun et stort årti for sportens verden, men også for samarbejde: Yohji Yamamoto lancerede YY MEI Brocade, der banede vejen for Y-3, og Stella McCartney udviklede en high fashion-serie af sportstøj, der fortsætter i dag.

<https://www.youtube.com/watch?v=Zt8NCZv0w_k>



**2010'erne**

Bæredygtighed er blevet et større og større fokusområde for nye releases i løbet af 10'erne. adidas er gået sammen med Parley, en havmiljøorganisation, for at udvikle sko og tøj lavet med genanvendt havplastik. Det begyndte som en bevægelse, der skulle sætte en stopper for modeverdenens overforbrug ved at genanvende plastik og dets rester, der forgifter vores planet. Og med det forøgede fokus på bæredygtighed kom yderligere innovation og teknologiudvikling. Det seneste årtis udvikling førte også til Boost, mellemsålen med returenergi, der er en favorit blandt verdens løbere. Futurecraft 4D begyndte som et nyt kapitel indenfor skabelsen af sko, hvor mellemsålen fremstilles af væske udsat for lys og ilt under særlige forhold, og endte også med at være et nyt kapitel for støddæmpning. De ikoniske partnerskaber med Stella McCartney og Kanye Wests YEEZY har desuden gjort årtiet til et modefokuseret ét af slagsen, hvor Stella McCartney fortsætter med at kombinere haute couture og præstationsstærkt sportstøj, mens Kanye Wests YEEZY-linje har skabt en ægte sneakerkult. Der er sket meget i de mange år, siden adidas først så dagens lys i 1949, men en fællesnævner årtierne igennem er kampen for at nedbryde grænser og nye generationers kamp for lighed. Og i 2015 havde Superstar Pride Pack release, og det blev den første LGBT+ sneaker til Pride-måneden.

<https://www.youtube.com/watch?v=xVf1ecN4CtI>

